|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **Nacrt**  **Strategije razvoja manjeg urbanog područja Koprivnica za financijsko razdoblje 2021. – 2027.** | |
| Stvaratelj dokumenta, tijelo koje provodi savjetovanje | Grad Koprivnica  Služba ureda gradonačelnika | |
| Cilj i glavne teme savjetovanja | 1. Zakonska osnova   Na temelju odredbi EU regulative i trenutno važećeg nacionalnog zakonodavstva Republika Hrvatska u novom financijskom razdoblju 2021. – 2027. planira korištenje ITU mehanizma u Gradu Koprivnici.  Člankom 15. Zakona o regionalnom razvoju Republike Hrvatske („Narodne novine“ broj 147/14, 123/17 i 118/18) strategija razvoja urbanog područja temeljni je strateški dokument u kojem se određuju ciljevi i prioriteti razvoja za urbana područja. Nositelj izrade strategije razvoja urbanog područja je grad kao središte urbanog područja. Strategija razvoja urbanog područja donosi se u skladu s načelom partnerstva i suradnje nakon prethodno pribavljenog mišljenja partnerskog vijeća za urbano područje.  Strategiju urbanog područja donosi predstavničko tijelo. Uspostava urbanih područja definirana člankom 14. Zakona o regionalnom razvoju Republike Hrvatske (NN 147/14, 123/17 i 118/18).  Povezano s definiranjem urbanih područja, Uredba (EU) 2021/1060 Europskog parlamenta i Vijeća od 24. lipnja 2021., članak 29., definira obvezu izrade teritorijalne strategije kako bi se ojačao integrirani pristup teritorijalnom razvoju, odnosno utvrdila ulaganja u obliku teritorijalnih alata kao što su integrirana teritorijalna ulaganja.  Uredbom su definirani minimalni zahtjevi za sadržaj teritorijalne strategije i utvrđena obveza izrade teritorijalne strategije kao temeljnog strateškog dokumenta kojim se određuju ciljevi i prioriteti razvoja urbanih područja, a koja predstavlja preduvjet za korištenje ITU mehanizma.  Te na temelju odredbi članka 40. Statuta Grada Koprivnice prema kojem Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada Koprivnice.   1. Ocjena stanja i osnovna pitanja koja se uređuju aktom i objašnjenje pojedinih odredbi   Strategija razvoja manjeg urbanog područja Koprivnica za financijsko razdoblje 2021. – 2027. – verzija III. i Akcijski plan Strategije razvoja manjeg urbanog područja Koprivnica za financijsko razdoblje 2021. – 2027. – verzija III. planski su dokumenti politike regionalnog razvoja kojim se utvrđuju ciljevi i prioriteti razvoja manjeg urbanog područja Koprivnica.  Sukladno Zakonu o regionalnom razvoju Republike Hrvatske (NN 147/14, 123/17 i 118/18), urbana područja ustrojavaju se radi učinkovitijeg planiranja, usklađivanja i provedbe politike regionalnog razvoja, posebno njezine urbane dimenzije, i to kao urbane aglomeracije, veća urbana područja i manja urbana područja. Manje urbano područje Koprivnica pripada kategoriji manjih urbanih područja – odnosno gradova koji imaju manje od 35.000 stanovnika, a čije središnje naselje ima više od 10.000 stanovnika i/ili je sjedište županije. Sukladno tome, Grad Koprivnica središte je manjeg urbanog područja te nositelj izrade Strategije razvoja manjeg urbanog područja Koprivnica za financijsko razdoblje 2021. – 2027. – verzija III.  Uvođenje ciljano usmjerenog pristupa prema urbanim središtima dio je reforme kohezijske politike, potaknut sve većim udjelom stanovništva u urbanim područjima i činjenicom da su upravo gradovi u Republici Hrvatskoj generatori gospodarskog i ukupnog društvenog razvoja određenog područja. Provedba teritorijalnog pristupa razvoja urbanih područja zbog specifičnih socio-ekonomskih izazova s kojima se gradovi suočavaju prvi je puta uvedena u prošlom višegodišnjem financijskom razdoblju, 2014.-2020., uvođenjem mehanizma integriranih teritorijalnih ulaganja (ITU mehanizam).  Strategija razvoja urbanog područja – planski je dokument politike regionalnog razvoja kojim se utvrđuju ciljevi i prioriteti razvoja urbanog područja. Strateški projekt regionalnog razvoja je razvojni projekt čiji je nositelj javnopravno tijelo i kojemu je cilj jačanje regionalne konkurentnosti kroz razvoj regionalne infrastrukture, horizontalnu i/ili vertikalnu integraciju lanca vrijednosti jednog ili više sektora, sustavna ili pilot rješenja kojim se odgovara na jedan ili više društvenih izazova te kojim se sinergijski djeluje u smislu koristi i učinka na razvoj određenog područja za koji se sklapa razvojni sporazum. Urbano područje obuhvaća urbane aglomeracije i veća, odnosno manja urbana područja utvrđena Zakonom o regionalnom razvoju Republike Hrvatske (NN 147/14, 123/17 i 118/18) za koja se izrađuju strategije urbanog razvoja.  Odlukom o ustrojavanju i sastavu manjeg urbanog područja Koprivnica za financijsko razdoblje 2021. – 2027. (KLASA: 010-01/21-01/0003, URBROJ: 2137/01-03/2-21-35, od 25. listopada 2021. godine) utvrđeno je kako Grad Koprivnica predstavlja središte manjeg urbanog područja Koprivnica u čiji sastav su obuhvaćene općine; Općina Peteranec, Općina Drnje, Općina Koprivnički Bregi, Općina Đelekovec, Općina Novigrad Podravski, Općina Koprivnički Ivanec, Općina Rasinja, Općina Hlebine i Općina Sokolovac.  Osnovne odrednice budućeg razvoja u strateškom okviru Strategije razvoja manjeg urbanog područja Koprivnica za financijsko razdoblje 2021. – 2027. – verzija III. i pripadajućeg Akcijskog plana definirana su u četiri ključna prioriteta javnih politika: vitalno područje, funkcionalno područje, razvijeno područje i sadržajno područje. Prioriteti javnih politika kao provedbe konkretnih aktivnosti koje doprinose rješavanju određenih društvenih problema i izazova, u manjem urbanom području Koprivnica obuhvaćaju aktivnosti u domeni socijalnih i ekonomskih politika, specifičnih sektorskih politika – energetske politike, vodne politike, prometno-infrastrukturne politike, politike zaštite okoliša te ostalih politike – kulturne i sportske politike. Provedba aktivnosti i ostvarenje posebnih ciljeva koji rješavaju probleme na području manjeg urbanog područja Koprivnica odnose se na provedbu onih intervencija koje odgovaraju definiranoj zajedničkoj viziji razvoja. | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Strategije objavljen je na internetskoj stranici Grada Koprivnice www.koprivnica.hr  Javno savjetovanje trajalo je 30 dana te je bilo otvoreno od 09.05 do 07.06.2023. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  14. lipnja 2023. |